แก๊งโจ๋นับสิบ เปิดศึกตะลุมบอนหน้าห้องฉุกเฉิน โรงพยาบาลที่โคราช (คลิป)
เปิดคลิปแก๊งโจ๋โคราช ยกพวกตีกันหน้าห้องฉุกเฉินในโรงพยาบาลห้วยแถลง เจ้าหน้าที่โรงพยาบาล เตรียมแจ้งความเอาผิดผู้ก่อเหตุทั้งหมด,ผู้สื่อข่าวรายงานว่า เมื่อเวลาประมาณ 01.00 น. ของวันที่ 10 เมษายน ที่ผ่านมา มีกลุ่มวัยรุ่น ยกพวกมารุมทำร้ายกัน บริเวณหน้าห้องของฉุกเฉินโรงพยาบาลห้วยแถลง จังหวัดนครราชสีมา ทำให้แพทย์เวรและเจ้าหน้าที่พยาบาล ตกใจกับเหตุการณ์ที่เกิดขึ้น ต่างวิ่งหลบหนี ก่อนเจ้าหน้าที่รักษาความปลอดภัยของโรงพยาบาล จะเข้ามาระงับเหตุ กลุ่มวัยรุ่น จึงแยกย้ายกันกลับไป,ทั้งนี้ ก่อนหน้าที่กลุ่มวัยรุ่นจะบุกเข้ามาทำร้ายกัน มีนายยุทธศักดิ์ (สงวนนามสกุล) อายุ 23 ปี ถูกชกต่อยบาดเจ็บภายในงานวันฉลองชัยชนะของท้าวสุรนารี หน้าที่ว่าการอำเภอห้วยแถลง จากนั้นถูกหน่วยกู้ภัยฮุก 31 นำตัวไปรักษาที่โรงพยาบาลห้วยแถลง ซึ่งห่างจากจุดเกิดเหตุประมาณ 1 กิโลเมตร ก่อนกลุ่มวัยรุ่นดังกล่าว จะตามมาที่โรงพยาบาล,หลังเกิดเหตุ นายเดชฤทธิ์ ถิตย์ฉาย นายอำเภอห้วยแถลง และผู้อำนวยการโรงพยาบาลห้วยแถลง ได้นำคลิปวิดีโอวงจรปิดที่เกิดเหตุไปประชุมร่วมกัน และแจ้งความดำเนินคดีกับผู้ก่อเหตุทั้งหมด ซึ่งต่อมาผู้ปกครองของวัยรุ่นที่ทราบเรื่องบางส่วน ก็ได้เข้าพบเจ้าหน้าที่ตำรวจแล้วเช่นกัน,ซึ่งต่อมา ,สภ.ห้วยแถลง, ได้โพสต์ข้อความผ่านเฟซบุ๊ก ถึงกรณีดังกล่าว โดยระบุว่า เกี่ยวกับกรณีนี้ พ.ต.อ.ภัทราวุธ สีหะ ผกก.สภ.ห้วยแถลง ได้มอบให้ พ.ต.ท.นิกร ปานประเสริฐ รอง ผกก.ป้องกันปราบปราม สภ.ห้วยแถลง พ.ต.ท.ธนภัทร เพชรอรุณ รอง ผกก.สืบสวน พ.ต.ต.ประจักษ์ คำโต สว.สืบสวน ร่วมกับฝ่ายปกครอง ทหาร ผู้ใหญ่บ้าน และผู้ปกครองกลุ่มวัยรุ่น นำกระเช้าไปมอบให้โรงพยาบาลห้วยแถลง เพื่อขอโทษในเหตุการณ์ดังกล่าวที่เกิดขึ้น,ส่วนในเรื่องความผิด ที่กระทำลงไปจะต้องดำเนินการตามกฎหมายโดยเด็ดขาดต่อไป.
เปิดคลิปกลุ่มวัยรุ่นโคราช ยกพวกตีกันหน้าห้องฉุกเฉินในโรงพยาบาลห้วยแถลง เจ้าหน้าที่โรงพยาบาลเตรียมแจ้งความเอาผิดผู้ก่อเหตุทั้งหมด
ตะลุมบอน,ทำร้ายอริ,ยกพวกทำร้าย,ห้องฉุกเฉิน,โรงพยาบาลห้วยแถลง,นครราชสีมา,วงจรปิด,ข่าวทั่วไป